**Pleistocén** (iné názvy: **staršie štvrtohory**, **plistocén**; zastarano *dilúvium, staršie náplavy*) je útvar kenozoika, spodná časť kvartéru, významné obdobie striedania ľadových a medziľadových dôb.

Postavenie v systéme a hranice
------------------------------

Názov pleistocén zaviedol r. 1836 Charles Lyell. Pojem dilúvium zaviedol r. 1823 W. Buckmann.

V starších systémoch bol definovaný tak, že sa začal pred 1,806 miliónmi rokov a skončil pred 10 000 rokmi resp. 11 800 rokmi. Neskôr bola dolná hranica pleistocénu krátky čas sporná a v roku 2009 Medzinárodná komisia pre stratigrafiu rozhodla, že dolnú hranicu presunie na začiatok štvrtohornej ľadovej doby, t. j. začiatok pleistocénu je pred 2,588 miliónmi rokov. K pleistocénu bol pridaný stupeň gelas, pôvodne vrchná časť pliocénu. 

S týmto novo definovaným začiatkom v systéme Medzinárodnej komisie pre stratigrafiu splýva dolná hranica pleistocénu s dolnou hranicou kvartéru a s dolnou hranicou (štvrtohornej) ľadovej doby.

Delenie
-------

Terciér sa člení podľa platnej stratigrafickej škály (ICS 2023/04)takto:

| Oddelenie | Stupeň | Začiatok (v mil. rokov) |
| --- | --- | --- |
| pleistocén | vrchný pleistocén | 0,0117 |
| čiba | 0,774 |
| kaláber | 1,806 |
| gelas | 2,588 |
|

Na severnej pologuli sa väčšinou pri regionálnom výskume používa členenie na glaciály a interglaciály podľa alínskeho alebo nordického systému. Podrobnejšie pozri tabuľku v článku ľadová doba (časť štvrtohôr).

Charakteristika (pre definíciu s dolnou hranicou 1,806)
-------------------------------------------------------

Ako rozhodujúci činiteľ, všestranne ovplyvňujúci faunu, flóru, podnebie, morfológiu povrchu a i. vystupuje štvrtohorné zaľadnenie.

V pleistocéne vyhynuli obrovské cicavce a dokončila sa evolúcia moderného človeka (homo sapiens). Z druhov rodu človek v pleistocéne žili Homo sapiens, neandertálec, Homo heidelbergensis, Homo erectus a Homo antecessor

Referencie
----------

1. ↑  Michalík, J. a kolektív, 2007: *Stratigrafická príručka.* Veda, Bratislava, 168 s.
2. ↑  Andrusov, D. Samuel, O. 1985: *Stratigarfický slovník Západných Karpát 2. L - Z.* Geologický ústav Dionýza Štúra. Bratislava, s. 141
3. ↑  International Commission on Stratigraphy. *International stratigraphic chart 2008* [online]. [Cit. 2009-08-01]. Dostupné online.
4. 1 2  International Commission on Stratigraphy. *Ratification of the definition of the base of Quaternary System/Period (and top of the Neogene System/Period), and redefinition of the base of the Pleistocene Series/Epoch (and top of the Pliocene Series/Epoch).* [online]. [Cit. 2009-08-02]. Dostupné online.
5. ↑  International Commission on Stratigraphy: Intarnational Chronostratigraphic Chart v2023/04.
6. ↑  Pelech, O. Michalík, J. Aubrecht, R. Fordinál, K. Hudáčková, N. Kohút, M. Kováčová, M. Levická, J. Lintnerová, O. Maglay, J. Moravcová, M. Ondrejka, M. Potfaj, M. Reháková, D. Sabol, M. Schlögl, J. Sliva, Ľ. Soták, J. Šarinová, K. Šujan, M. Vančová, I. & Vozárová, A. 2021: Slovenská verzia medzinárodnej chronostratigrafickej tabuľky. Mineralia Slovaca, 53, 2, 103 – 114.

Pozri aj
--------

* chronostratigrafická tabuľka
* Pleistocénny park

Iné projekty
------------

Commons
* Spolupracuj na Commons Commons ponúka multimediálne súbory na tému **Pleistocén**